CELEX: 62010FN0104
Language: fi
Date: 2010-10-21 00:00:00
Title: Asia F-104/10: Kanne 21.10.2010 — De Pretis Cagnodo ja Trampuz v. Euroopan komissio

15.1.2011   
            
            
               FI
            
            
               Euroopan unionin virallinen lehti
            
            
               C 13/42
            
         Kanne 21.10.2010 — De Pretis Cagnodo ja Trampuz v. Euroopan komissio
   (Asia F-104/10)
   ()
   2011/C 13/85
   Oikeudenkäyntikieli: italia
   
      Asianosaiset
   
   
      Kantajat: Mario Alberto De Pretis Cagnodo ja Serena Trampuz (Trieste, Italia) (edustajat: avvocato C. Falagiani)
   
      Vastaaja: Euroopan komissio
   
      Oikeusriidan kohde ja kuvaus
   
   Sen päätöksen kumoaminen, jolla kieltäydyttiin korvaamasta 100 prosenttisesti tietyt sairauskulut, jotka liittyivät eläkkeellä olevan virkamiehen vaimon sairaalahoitoon.
   
      Vaatimukset
   
   
               —
            
            
               Fumus boni juris –periaate huomioon ottaen sen vakavan omaisuusvahingon syntymistä, joka kantajille muutoin aiheutuisi siitä, että riidanalaiset summat on epäselvästi määritetty, on lykättävä ja kyseessä olevien summien takaisinperintämenettelyn täytäntöönpano on ainakin väliaikaisesti kiellettävä, ja näiden summien viran puolesta tapahtuva perintä professori de Pretis Cagnodon eläkkeestä on väliaikaisesti kiellettävä
            
         
               —
            
            
               Koska sen hoitolaitoksen, jossa rouva Trampuz toipui, tämän vuodehoidosta laskuttamien kulujen määrää taikka maksamista ei voida kiistää, sillä viimeksi mainitun henkilön hoidon aiheuttanut sairaus ja hänelle suoritetut kirurgiset toimenpiteet oli katsottu ”vakaviksi”, ja koska pitkään kestäneen hoidon katsottiin olleen välttämätöntä ja terapeuttisesti asianmukaista, on katsottava, ettei kantajien tarvitse maksaa takaisin Ispran maksutoimiston suorittamia maksuja, ja komissio on määrättävä peruuttamaan 41 833 euron — tai muun asianmukaiseksi katsotun — summan palauttamista koskenut vaatimuksensa ja pidättymään perimästä viran puolesta tätä summaa prof. de Pretis Cagnodon eläkkeestä
            
         
               —
            
            
               Euroopan komissio on velvoitettava korvaamaan oikeudenkäyntikulut.